Saya mau tau Nobat dari Alat kebesaran diraja Malaysia. Jelaskan dalam bahasa melayu

Istilah nobat berasal daripada perkataan "naubat" Parsi, yang bermaksud sembilan jenis alat. Nobat adalah salah satu cabang seni muzik tradisi yang terdapat di Malaysia. Terdapat empat buah negeri di Malaysia yang mempunyai kumpulan alat muzik Nobat iaitu Kedah, Perak, Terengganu dan Selangor. Nobat negeri Kedah dikatakan sebagai yang tertua dan mula diperkenalkan di Kedah pada zaman pemerintahan Sultan Ataullah Muhammad Shah I iaitu pada tahun 1118 Masihi. Nobat merupakan orkestra Diraja bagi majlis adat-istiadat istana seperti istiadat pertabalan, perkahwinan, menjunjung duli, berkhatan, kemangkatan dan sebagainya.

Untuk Istiadat Pertabalan Yang Di-Pertuan Agong, orkestra Nobat akan dipinjam dari negeri-negeri yang disebutkan di atas. Lazimnya, untuk Sultan-Sultan yang tidak mempunyai nobatnya yang tersendiri, baginda akan menggunakan Nobat Kedah. Tapi ini tertakluklah kepada titah baginda. Antara alat-alat Nobat yang asas adalah Serunai, Nafiri, Nengkara / Nahara / Negara dan dua buah Gendang Nobat. Walau bagaimanapun, untuk Nobat Diraja Kedah, ini ditambah dengan Gong, manakala kopak-kopak ditambah dalam Nobat Diraja Terengganu.